બાદમાં ફરી પોતાની વાડીએ આવેલ. જોકે બાબુભાઇનો તેમનો મૃતદેહ કોઇના હાથમાં ન આવે એ માટે ખાડો ખોદવાનો પ્રયત્ન કરેલ પરંતુ જમીન કઠણ હોવાથી એ શકય ન બનતાં નજીકમાં આવેલી કેનાલની બાજુમાં ખાડો ખોદી મૃતદેહને દાટી દઇ નિરાંતે વાડીમાં કામમાં લાગી ગયો હતો. બીજી તરફ બાબુભાઇ વાડીએ ન પહોંચતા ખાટુભાઇએ તેના પુત્ર સંજયને ફોન કરતાં બાપા તો સવારનાં તમારે ત્યાં આવવા નિકળી ગયાં છે. આથી ખાટુભાઇએ ડાયાને પણ પુછતાં મને ખબર નથી તમારા મજુર આવ્યા છે કે નહીં એવો જવાબ આપ્યો હતો. આથી સંજયે સગા સંબંધીઓની મદદ લઇ પિતાની શોધખોળ કરતાં - કરતાં ડાયાની વાડી સુધી પણ ગયેલ અને તેને પુછતાં મને ખબર નથી એવું કહેલ. બાદમાં રાત્રીનાં 8 વાગ્યા બાદ ફરી તેની વાડીએ જતાં બાબુભાઇ અહીં સુધી આવ્યા હતાં એવું કહેતા અને ત્યાં વાડીમાં ખાડા જેવું દેખાતા અને તપાસ કરતાં બાબુભાઇનો મૃતદેહ ખાડામાં હોવાનું માલુમ પડતાં સંજય, સગા-સંબંધીઓ અને ગ્રામજનોએ ગામનાં આગેવાન સતુભાઇ કાળુભાઇ ગોહીલ તથા પ્રાણભાઇને જાણ કરતાં સ્થળ પર પહોંચી ડાયાની પુછપરછ કરતાં તેની પાપ લીલાનો પર્દાફાશ થયો હતો. આ ઘટનાને પગલે પીઆઇ ખાંભલા સહિતનાં પોલીસ કાફલાએ ત્યાં પહોંચી ઘટનાની હકીકત મેળવી ડાયાની અટક કરી હતી. બાદમાં ડે.કલેકટર એમ.કે.પ્રજાપતિને વાકેફ કરતાં તેઓએ સ્થળ પર પોલીસ બંદોબસ્ત રાખવા સુચના અાપેલ. આ સમાચાર ગામમાં પ્રસરતાં મોટી સંખ્યામાં ગ્રામજનો પણ એકઠા થઇ ગયા હતાં. ડે.કલેકટરની હાજરીમાં મૃતદેહને ખાડામાંથી બહાર કાઢવામાં આવ્યો હતો. પોલીસે કોળી આધેડનાં મૃતદેહને પીએમ માટે જામનગર ખસેડી આગળની તપાસ હાથ ધરી છે.